钦定古今图书集成/明伦汇编/官常典/第138卷 > 少典氏
## 钦定古今图书集成/明伦汇编/官常典/第138卷 > 少典氏

炎帝、黄帝，皆出《少典氏》。

按：《史记五帝本纪》：“黄帝者，少典之子。”

〈注〉索隐曰：少典者，诸侯国号，非人名也。又按《国语》云：“少典娶有蟜氏女而生炎帝。”然则炎帝亦少典之子。炎黄二帝虽则承帝王代纪，中间凡隔八代五百馀年。若以少典是其父名，岂黄帝经五百馀年而始代炎帝，后为天子乎？何其年之长也？又按《秦本纪》云：“颛顼氏之裔孙曰女修，吞元鸟之卵而

生大业。大业娶少典氏而生柏翳，明“少典” 是国号，非人名也。《黄帝》即少典氏后代之子孙。

按《补三皇本纪》：“炎帝神农氏，姜姓，母曰女登，有娲氏
之女为少典妃，感神龙而生炎帝。”

〈注〉按《国语》，炎帝、黄帝皆少典之子，其母又皆有娲氏之女。据诸子及《古史》考，炎帝之后凡八代，五百馀年，轩辕氏代之，岂炎帝、黄帝是昆弟而同母氏乎？皇甫谧以为少典有娲氏，诸侯国号。然则姜、姬二帝同出少典氏，黄帝之母，又是神农母氏之后，代女所生，同是有娲氏之女也。